pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลื้ม! ไทยส่งออกข้าว 4 เดือนพุ่ง 3.05 ล้านตัน ดันราคาข้าวในประเทศสูง ชาวนามีรายได้เพิ่มขึ้น
วันอังคารที่ 16 พฤษภาคม 2566
ปลื้ม! ไทยส่งออกข้าว 4 เดือนพุ่ง 3.05 ล้านตัน ดันราคาข้าวในประเทศสูง ชาวนามีรายได้เพิ่มขึ้น
.....
ตลาดนําการผลิต “เกษตรผลิตพาณิชย์ตลาด” เป็นยุทธศาสตร์ความร่วมมือระหว่างกระทรวงเกษตรและสหกรณ์และกระทรวงพาณิชย์ เพื่อพัฒนาภาคเกษตรไทยไปสู่เป้าหมายของการเป็นศูนย์กลางสินค้าเกษตรและอาหารคุณภาพของโลก
.
ข้าว ถือเป็นหนึ่งในสินค้าเกษตรเป้าหมายในการส่งเสริม ล่าสุด การส่งออกข้าวของไทย 4 เดือนแรกของปีนี้ มีปริมาณสูงถึง 3.05 ล้านตัน และความต้องการข้าวในตลาดยังมีต่อเนื่อง ส่งผลทําให้ราคาข้าวในประเทศเกือบทุกประเภทสูงเกินราคาประกันรายได้ โดยเฉพาะข้าวเจ้า ซึ่งมีปริมาณการผลิตมากที่สุด คาดว่าการส่งออกข้าวของไทยในปี 66 จะทะลุเป้าหมาย 7.5 ล้านตัน และน่าจะแซงตัวเลขการส่งออกข้าวในปี 65
.
สําหรับการส่งออกข้าวไทยปี 65 อยู่ที่ 7.69 ล้านตัน โดยปริมาณส่งออกเพิ่มขึ้น 22.1% เมื่อเทียบช่วงเดียวกันของปีก่อน ซึ่งเป็นการส่งออกสูงกว่าเป้าหมายที่ตั้งไว้ 7.5 ล้านตัน
.
ส่วนมูลค่าการส่งออกอยู่ที่ 138,451.8 ล้านบาท คิดเป็น 3,970.9 ล้านเหรียญสหรัฐ โดยมูลค่าส่งออกเพิ่มขึ้น 26.1% เมื่อเทียบกับช่วงเดียวกันของปีก่อน
.
ขณะที่การส่งเสริมทั้งด้านการพัฒนาพันธุ์ข้าวให้ผลผลิตต่อไร่สูง มีคุณภาพมาตรฐานตรงความต้องการของตลาด รวมถึงส่งเสริมการตลาดในต่างประเทศมากขึ้น รวมทั้งค่าเงินบาทอยู่ในระดับที่แข่งขันได้ เป็นปัจจัยสําคัญทําให้การส่งออกขยายตัวเพิ่มขึ้นอย่างต่อเนื่องตั้งแต่ปีที่แล้วจนถึงปีนี้ ส่งผลให้ชาวนามีรายได้เพิ่มขึ้นอีกด้วย
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-SME D Bank แจ้งเตือนผู้ประกอบการเอสเอ็มอี อย่าหลงเชื่อ!!! แฟนเพจแอบอ้าง
วันอังคารที่ 16 พฤษภาคม 2566
16/05/2566
SME D Bank แจ้งเตือนผู้ประกอบการเอสเอ็มอี อย่าหลงเชื่อ!!! แฟนเพจแอบอ้าง
SME D Bank ขอแจ้งเตือนผู้ประกอบการเอสเอ็มอี เนื่องจากขณะนี้ มีผู้เปิด Facebook Fanpage ใช้ชื่อว่า "สินเชื่อ COD ไปรษณีย์ไทย (smebank)" เชิญชวนใช้บริการสินเชื่อไปยังบุคคลต่างๆ ซึ่งอาจสร้างความสับสน เข้าใจผิดให้แก่ผู้ประกอบการเอสเอ็มอี
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ขอแจ้งเตือนผู้ประกอบการเอสเอ็มอี เนื่องจากขณะนี้ มีผู้เปิด Facebook Fanpage ใช้ชื่อว่า "สินเชื่อ COD ไปรษณีย์ไทย (smebank)" (https://www.facebook.com/Ssmedevelopmentbank) โดยใช้รูป profile เป็นโลโก้ของ "SME D Bank " และใช้ภาพ cover เป็นภาพโฆษณาสินเชื่อของธนาคาร รวมถึง Inbox ข้อความเชิญชวนใช้บริการสินเชื่อไปยังบุคคลต่างๆ ซึ่งอาจสร้างความสับสน เข้าใจผิดให้แก่ผู้ประกอบการเอสเอ็มอี
ทาง SME D Bank ขอเรียนแจ้งเตือนผู้ประกอบการเอสเอ็มอีทุกท่านว่า Facebook Fanpage ดังกล่าว ไม่มีความเกี่ยวข้องใดๆ กับธนาคารทั้งสิ้น และธนาคารไม่มีนโยบายให้บุคคลภายนอกเปิด Facebook Fanpage หรือผลิตสื่อใดๆ เพื่อแอบอ้างชื่อธนาคารไปหาผลประโยชน์ โดยขณะนี้ ธนาคารกําลังดําเนินการเอาผิดทางกฎหมายเพื่อไม่ให้เป็นเยี่ยงอย่าง ดังนั้น ขอความกรุณาผู้ประกอบการเอสเอ็มอีอย่าหลงเชื่อข้อมูลจาก Facebook Fanpage ดังกล่าว
ทั้งนี้ สามารถติดตามข้อมูลข่าวสารอย่างเป็นทางการของธนาคารได้ที่ Facebook Fanpage "ธนาคารพัฒนาวิสาหกิจขนาดกลางและขนาดย่อมแห่งประเทศไทย” (https://web.facebook.com/SMEDevelopmentBank) หรือเว็บไซต์ www.smebank.co.th เท่านั้น สอบถามข้อมูลเพิ่มเติมที่ Call Center 1357
รัฐบาลไทย-ข่าวทำเนียบรัฐบาล-ครม.อนุมัติในหลักการให้กระทรวงการต่างประเทศและหน่วยงานเกี่ยวข้องดำเนินการให้ความช่วยเหลือด้านมนุษยธรรมแก่เมียนมากรณีพายุไซโคลนโมคา
วันอังคารที่ 16 พฤษภาคม 2566
16/05/2566
ครม.อนุมัติในหลักการให้กระทรวงการต่างประเทศและหน่วยงานเกี่ยวข้องดําเนินการให้ความช่วยเหลือด้านมนุษยธรรมแก่เมียนมากรณีพายุไซโคลนโมคา
ครม.อนุมัติในหลักการให้กระทรวงการต่างประเทศและหน่วยงานเกี่ยวข้องดําเนินการให้ความช่วยเหลือด้านมนุษยธรรมแก่เมียนมากรณีพายุไซโคลนโมคา
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 16 พ.ค. 66 ได้อนุมัติในหลักการให้กระทรวงการต่างประเทศและส่วนราชการที่เกี่ยวข้องร่วมกันพิจารณาการดําเนินการที่เหมาะสมเพื่อให้ความช่วยเหลือด้านมนุษยธรรมแก่เมียนมากรณีพายุไซโคลนโมคาอย่างเร่งด่วน
โดยเรื่องนี้สืบเนื่องจากเมื่อวันที่ 11 พ.ค. 66 พายุไซโคลนโมคา (Mocha) ซึ่งก่อตัวขึ้นในอ่างเบงกอลได้เคลื่อนตัวเข้าพื้นที่ด้านตะวันตกของเมียนมาบริเวณรัฐยะไข่ทําให้เกิดพายุฝนตกหนัก น้ําท่วมเฉียบพลัน ดินโคลนถล่มและกระแสไฟฟ้าดับในหลายพื้นที่สร้างความเสียหายแก่ชีวิตและทรัพย์สินของชาวเมียนมาอย่างกว้างขวาง ซึ่งรัฐมนตรีต่างประเทศอาเซียนก็ได้ออกแถลงการณ์จะสนับสนุนการให้ความช่วยเหลือด้านมนุษยธรรมแก่เมียนมาจากเหตุภัยพิบัติครั้งนี้
ต่อมาในวันที่ 12 พ.ค. 66 สถานเอกอัครราชทูตเมียนมาประจําประเทศไทยได้ส่งหนังสือถึงกระทรวงการต่างประเทศของไทย แจ้งว่าทางการเมียนมาได้เตรียมความพร้อมให้ความช่วยเหลือแก่ประชาชนที่ได้รับผลกระทบจากพายุไซโคลนดังกล่าว และขอรับการสนับสนุนจากหน่วยงานที่เกี่ยวข้องของไทยในการสนับสนุนที่มีเหตุจําเป็นเร่งด่วน ซึ่งกระทรวงการต่างประเทศได้พิจารณาแล้วว่าพายุไซโคลนที่เกิดขึ้นมีความรุนแรงใกล้เคียงกับระดับซูเปอร์ไต้ฝุ่นที่รุนแรงมากกว่าพายุไซโคลนนาร์กีสที่เคยเกิดขึ้นกับเมียนมาในปี 2551 และมีโอกาสที่จะสร้างความเสียหายต่อชีวิตและทรัพย์สินชาวเมียนมาอย่างกว้างขวางและเฉียบพลัน ดังนั้น การให้ความช่วยเหลือด้านมนุษยธรรมอย่างทันท่วงทีจึงมีความจําเป็นอย่างเร่งด่วนอย่างยิ่ง
ในส่วนของงบประมาณที่จะใช้สําหรับให้การช่วยเหลือนั้น ขณะนี้กระทรวงการต่างประเทศอยู่ระหว่างการประสานงานหน่วยงานที่เกี่ยวข้อง โดยจะเป็นการใช้จ่ายจากงบประมาณของส่วนราชการซึ่งได้รับการจัดสรรไว้อยู่แล้ว จึงไม่ถือเป็นการกระทําอันมีผลเป็นการอนุมัติงานหรือโครงการ หรือมีผลเป็นการสร้างความผูกพันต่อ ครม. ชุดต่อไปตามมาตร 169 ของรัฐธรรมนูญแห่งราชอาณาจักรไทย พ.ศ. 2560
รัฐบาลไทย-ข่าวทำเนียบรัฐบาล-รัฐบาลห่วงใยปัญหาสุขภาพวัยเจริญพันธ์เพิ่มช่องทางการให้บริการถุงยางอนามัยสิทธิบัตรทอง " ตู้เลิฟปัง รักปลอดภัย " ป้องกันการตั้งครรภ์ที่ไม่พึงประสงค์ และป้องกันโรคติดต่อทางเพศสัมพันธ์
วันอังคารที่ 16 พฤษภาคม 2566
16/05/2566
รัฐบาลห่วงใยปัญหาสุขภาพวัยเจริญพันธ์เพิ่มช่องทางการให้บริการถุงยางอนามัยสิทธิบัตรทอง " ตู้เลิฟปัง รักปลอดภัย " ป้องกันการตั้งครรภ์ที่ไม่พึงประสงค์ และป้องกันโรคติดต่อทางเพศสัมพันธ์
รัฐบาลห่วงใยปัญหาสุขภาพวัยเจริญพันธ์ เพิ่มช่องทางการให้บริการถุงยางอนามัยสิทธิบัตรทอง " ตู้เลิฟปัง รักปลอดภัย " ป้องกันการตั้งครรภ์ที่ไม่พึงประสงค์ และป้องกันโรคติดต่อทางเพศสัมพันธ์
วันที่ 16 พ.ค. 66 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลห่วงใยปัญหาด้านสุขภาพโดยเฉพาะปัญหาโรคติดต่อทางเพศสัมพันธ์ และการตั้งครรภ์ที่ไม่พึงประสงค์ เพิ่มช่องทางการให้บริการ“บริการถุงยางอนามัย” ซึ่งเป็นสิทธิประโยชน์ในระบบหลักประกันสุขภาพแห่งชาติ หรือ “บัตรทอง 30 บาท” เพื่อร่วมป้องกันการตั้งครรภ์ที่ไม่พึงประสงค์ และป้องกันโรคติดต่อทางเพศสัมพันธ์ สิทธิประโยชน์บัตรทอง   ในกลุ่มประชาชนกลุ่มวัยเจริญพันธุ์ ภายใต้แคมเปญ เลิฟปัง รักปลอดภัย เริ่มให้บริการฟรีแล้ววันนี้ โดยจะได้รับถุงยางอนามัยครั้งละ 10 ชิ้นต่อคนต่อสัปดาห์ ไม่เกิน 52 ครั้ง/คน/ปี ขณะนี้ใช้ได้เฉพาะผู้มีสิทธิหลักประกันสุขภาพแห่งชาติหรือสิทธิบัตรทอง 30 บาทเท่านั้น ส่วนสิทธิอื่นๆ เช่น สิทธิประกันสังคม สวัสดิการข้าราชการ อยู่ระหว่างรอความชัดเจน และ สปสช.จะประกาศให้ทราบอีกครั้ง
นางสาวรัชดา กล่าวว่า ขั้นตอนการขอรับถุงยางอนามัยทําได้ง่าย ๆ ดังนี้ 1. เสียบบัตรประจําตัวประชาชน เพื่อตรวจสอบสิทธิ 2. อ่านเงื่อนไข >> กด ”ยอมรับ” (ต้องกดยอมรับ จึงจะไปต่อ) 3. เลือกขนาดไซด์ของถุงยาง >> ไซด์ 49 / 52 / 54 / 56 (ต้องเลือกจึงจะไปต่อ) 4. ตู้จะ pop up QR code ของ สปสช. ให้ความรู้เกี่ยวกับการใช้ถุงยาง >> กด " ตกลง " หลังจาก scan เสร็จ 5. รับถุงยาง กรณีติดขัดปัญหา เกี่ยวกับการใช้งานตู้แจกถุงยางอัตโนมัติ เช่น กรอกข้อมูลสําเร็จแต่ถุงยางไม่ตกลงมา เป็นต้น สามารถแจ้งปัญหาการใช้งานได้ดังนี้ @Line @vendingplus โทรศัพท์หมายเลข 02-0090-500
“สําหรับสถานที่จุดติดตั้งตู้ ได้แก่ 1. ท่าเรือแหลมบาลีฮาย จ.ชลบุรี 2. โรงพยาบาลเมืองพัทยา จ.ชลบุรี 3. หาวิทยาลัยธรรมศาสตร์ ท่าพระจันทร์ กรุงเทพฯ 4. ตลาดต้นสัก อ.เมือง จ.นนทบุรี และที่นี่เป็นแห่งที่ 5. ห้างสุขอนันต์ ปาร์ค สระบุรี 6. มหาวิทยาลัยรังสิต ตึกเภสัชศาสตร์ และ 7. ห้างเซ็นทรัลเฟสติวัล พัทยา ทั้งนี้ ในอนาคตจะมีการขยายจุดติดตั้งให้บริการเพิ่มมากขึ้น” นางสาวรัชดา กล่าว
รัฐบาลไทย-ข่าวทำเนียบรัฐบาล-PM commits to do his best as Govt leader until new Govt takes office
วันอังคารที่ 16 พฤษภาคม 2566
16/05/2566
PM commits to do his best as Govt leader until new Govt takes office
PM commits to do his best as Govt leader until new Govt takes office
May 16, 2023, at 1150hrs, at the Government House, following the weekly cabinet meeting, Prime Minister and Defense Minister Gen. Prayut Chan-o-cha thanked the Thai people, on behalf of the Government, for their moral support and encouragement, and for exercising their rights according to the democratic process through casting votes at the general election. He also congratulated all the political parties to receive those votes, and affirmed his commitment to perform his duty as the incumbent Prime Minister and Government’s leader to the best of his ability until the new Government is ready to take the office.
The Prime Minister called on the public to join forces in promoting love and solidarity, instead of inciting a conflict, for national development, stability, prosperity, and sustainability. He urged everyone to uphold the nation’s three pillars in advancing the nation for the future of all the Thai people.
รัฐบาลไทย-ข่าวทำเนียบรัฐบาล-ครม.อนุมัติขยายระยะเวลาโครงการทดสอบวัคซีนในลิงมาร์โมเส็ท การศึกษาความปลอดภัยประสิทธิภาพวัคซีนแคนดิเดตซับยูนิต เป็นสิ้นสุด 29 ธ.ค. 66
วันอังคารที่ 16 พฤษภาคม 2566
16/05/2566
ครม.อนุมัติขยายระยะเวลาโครงการทดสอบวัคซีนในลิงมาร์โมเส็ท การศึกษาความปลอดภัยประสิทธิภาพวัคซีนแคนดิเดตซับยูนิต เป็นสิ้นสุด 29 ธ.ค. 66
ครม.อนุมัติขยายระยะเวลาโครงการทดสอบวัคซีนในลิงมาร์โมเส็ท การศึกษาความปลอดภัยประสิทธิภาพวัคซีนแคนดิเดตซับยูนิต เป็นสิ้นสุด 29 ธ.ค. 66
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 16 พ.ค. 66 ได้อนุมัติผลการพิจารณาของคณะกรรมการกลั่นกรองการใช้จ่ายเงินกู้ (คกง.) ภายใต้ พ.ร.ก.ให้อํานาจกระทรวงการคลังกู้เงินเพื่อแก้ไขปัญหาเศรษฐกิจและสังคม จากการระบาดของโรคติดเชื้อไวรัสโคโรนา 2019 เพิ่มเติม พ.ศ.2564 ในคราวประชุม ครั้งที่ 5/66 และในคราวประชุม 6/66
ทั้งนี้ อนุมัติให้สถาบันวัคซีนแห่งชาติ ขยายระยะเวลาโครงการจัดตั้งศูนย์ปฏิบัติการวิจัยและทดสอบวัคซีนและเภสัชภัณฑ์ในลิงมาร์โมเส็ท(โครงการทดสอบวัคซีนในลิงมาร์โมเส็ท) จากเดิมที่สิ้นสุดเดือนเม.ย. 66 ไปสิ้นสุดวันที่ 29 ธ.ค. 66 โดยโครงการนี้มีกรอบวงเงินงบประมาณ 139.84 ล้านบาท มีการเบิกจ่ายแล้ว 69.50 ล้านบาท หรือร้อยละ 49.71 โดยขณะนี้โครงการอยู่ระหว่างการปรับปรุงแก้ไขรูปแบบการก่อสร้าง ประกอบกับมีความล่าช้าในการจัดซื้อและรับมอบลิงมาร์โมเส็ทจากผู้ค้าภายในประเทศที่อยู่ระหว่างเบิกจ่ายเงินสําหรับลิงมาร์โมเส็ท จํานวน 67 ตัว ส่วนการจัดซื้อจากต่างประเทศ 75 ตัว ประสบปัญหาการจัดหาสายการบินเพื่อขนส่งเข้ามาในประเทศ
พร้อมกันนี้ ครม. ได้อนุมัติให้ขยายระยะเวลาโครงการศึกษาความปลอดภัย(Safety) ความสามารถในการกระตุ้นภูมิ (Immunogenicity) และประสิทธิภาพ (Vaccine Efficacy) ของแคนดิเดตซับยูนิตวัคซีน สําหรับป้องกันโรคโควิด-19 ที่ใช้พืชเป็นแหล่งผลิตในมนุษย์ระยะที่2a จากที่สิ้นสุดในเดือนมิ.ย. 66 เป็นสิ้นสุด วันที่ 29 ธ.ค. 66 โดยโครงการมีกรอบวงเงิน 211 ล้านบาท เบิกจ่ายแล้ว 116.9 ล้านบาท หรือร้อยละ 55.4 โดยเหตุผลที่ต้องมีการขยายระยะเวลาโครงการเนื่องด้วยปัจจัยที่ไม่สามารถควบคุมได้โดยเฉพาะข้อมูลความปลอดภัยของการทดสอบวัคซีนระยะที่1 ของกลุ่มอาสาสมัครทั้ง2 กลุ่ม เพื่อนํามาอ้างอิงเพิ่มเติมต่อการขออนุมัติดําเนินการทดสอบวัคซีนในระยะที่สูงขึ้น ขณะที่การวิจัยและพัฒนาวัคซีนมีความซับซ้อนทางเทคนิคจําเป็นต้องใช้ระยะเวลาในการดําเนินการเพื่อให้วัคซีนมีความปลอดภัยสูงสุด
น.ส.ไตรศุลี กล่าวว่า ครม. ได้อนุมัติให้จังหวัดเปลี่ยนแปลงรายละเอียดที่เป็นสาระสําคัญ รวม 99 โครงการ วงเงินรวม 422.55 ล้านบาท ประกอบด้วยให้ยกเลิก 35 โครงการใน 11 จังหวัด ขยายระยะเวลา 58 โครงการใน 18 จังหวัด และ เปลี่ยนแปลงรายละเอียดโครงการ 6 โครงการ ใน 5 จังหวัด ตามลําดับ
รัฐบาลไทย-ข่าวทำเนียบรัฐบาล-กรมเจ้าท่า ขุดลอกแม่น้ำท่าจีน บางเลน นครปฐม เพิ่มพื้นที่รองรับและระบายน้ำช่วงฤดูน้ำหลาก
วันจันทร์ที่ 15 พฤษภาคม 2566
กรมเจ้าท่า ขุดลอกแม่น้ําท่าจีน บางเลน นครปฐม เพิ่มพื้นที่รองรับและระบายน้ําช่วงฤดูน้ําหลาก
...
กรมเจ้าท่า โดยสํานักพัฒนาและบํารุงรักษาทางน้ํา สํานักงานพัฒนาและบํารุงรักษาทางน้ําที่ 1 หน่วยปฏิบัติงานขุดลอกแม่น้ําท่าจีน ต.หินมูล อ.บางเลน จ.นครปฐม โดยใช้เรือขุดเจ้าท่า ย.1 และเรือเจ้าท่า ย.101 เป็นเครื่องจักรในการปฏิบัติงาน ความกว้างก้นร่องตามรูปแบบเท่ากับ 30 เมตร ระยะทางที่ต้องทําการขุดลอก 1,350 เมตร (กม.135+650 ถึง กม.137+000) มีปริมาณวัสดุขุดลอกตามแผนที่ 55,183 ลูกบาศก์เมตร
ปัจจุบันขุดลอกได้ระยะทาง 1,220 เมตร ปริมาณวัสดุ 50,248 ลูกบาศก์เมตร คิดเป็นร้อยละ 91 ทั้งนี้ ผลที่ได้จากการขุดลอกในครั้งนี้ จะช่วยทําให้ร่องน้ํามีความลึกมากขึ้น เพื่อช่วยเพิ่มอัตราการไหลของน้ํา ลดปัญหาอุทุกภัยซึ่งจะเกิดความเสียหายบ้านเรือนทรัพย์สิน ช่วยเพิ่มพื้นที่กักเก็บน้ํา และช่วยการระบายน้ําในช่วงฤดูน้ําหลาก โดยมีประชาชนในพื้นที่ได้รับประโยชน์จากการขุดลอก ประมาณ 1,833 ครัวเรือน พื้นที่ทางการเกษตร ประมาณ 27,196 ไร่
รัฐบาลไทย-ข่าวทำเนียบรัฐบาล-ดีอีเอส ยกระดับประสิทธิภาพการทำงานร่วมกันระหว่างหน่วยงานภาครัฐและ GCC1111
วันอังคารที่ 16 พฤษภาคม 2566
ดีอีเอส ยกระดับประสิทธิภาพการทํางานร่วมกันระหว่างหน่วยงานภาครัฐและ GCC1111
ดีอีเอส ยกระดับประสิทธิภาพการทํางานร่วมกันระหว่างหน่วยงานภาครัฐและ GCC1111
วันนี้ (16 พ.ค. 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เปิดสัมมนาเพิ่มประสิทธิภาพในการทํางานร่วมกันระหว่างหน่วยงานภาครัฐและศูนย์บริการภาครัฐเพื่อประชาชน GCC 1111 ประจําปี 2566 เพื่อให้เครือข่ายภาครัฐได้รับทราบผลการปฏิบัติงาน และความสําคัญของการบูรณาการข้อมูลเครือข่ายภาครัฐ โดยมี นางสาววิภาดา ลิ่วเฉลิมวงศ์ ผู้อํานวยการกองกลาง สํานักงานปลัดกระทรวงดิจิทัลเพื่อเศรษฐกิจและสังคม ร่วมกล่าวรายละเอียดผลการดําเนินงาน ณ โรงแรมอัศวิน แกรนด์ คอนเวนชั่น
ทั้งนี้ ศูนย์บริการข้อมูลภาครัฐเพื่อประชาชน (GCC 1111) เป็นช่องทางหลักให้กับประชาชนในการเข้าถึงข้อมูลภาครัฐ และศูนย์รับเรื่องราวร้องทุกข์ของประชาชน กํากับดูแลโดยดีอีเอส และมอบหมายให้บริษัท โทรคมนาคมแห่งชาติ จํากัด (มหาชน) เป็นผู้ดําเนินงานโครงการฯ โดยผลการดําเนินงานของ GCC1111 (ตุลาคม 64 -เมษายน 66) มีการใช้บริการ จํานวนกว่า 2,366,125 ครั้ง ช่องทางหลักที่ประชาชนใช้บริการมากที่สุด คือ โทรศัพท์ ร้อยละ 99.21 ทาง social ร้อยละ 0.79 และมียอดสะสมสถิติการให้บริการผ่าน Voice Bot จํานวน 619,093 ครั้ง และผ่าน Chatbot จํานวน 7,572 ครั้ง
_____________________________
รัฐบาลไทย-ข่าวทำเนียบรัฐบาล-ครม.รับทราบผลคัดเลือก กรุงเทพฯ-ชลบุรี-สงขลา เป็นจังหวัดเจ้าภาพซีเกมส์ครั้งที่ 33 ระหว่าง 9-20 ธ.ค. 68  และนครราชสีมา เป็นเจ้าภาพอาเซียนพาราเกมส์ ครั้งที่ 13 ระหว่าง 20-26 ม.ค. 69
วันอังคารที่ 16 พฤษภาคม 2566
16/05/2566
ครม.รับทราบผลคัดเลือก กรุงเทพฯ-ชลบุรี-สงขลา เป็นจังหวัดเจ้าภาพซีเกมส์ครั้งที่ 33 ระหว่าง 9-20 ธ.ค. 68  และนครราชสีมา เป็นเจ้าภาพอาเซียนพาราเกมส์ ครั้งที่ 13 ระหว่าง 20-26 ม.ค. 69
ครม.รับทราบผลคัดเลือก กรุงเทพฯ-ชลบุรี-สงขลา เป็นจังหวัดเจ้าภาพซีเกมส์ครั้งที่ 33 ระหว่าง 9-20 ธ.ค. 68  และนครราชสีมา เป็นเจ้าภาพอาเซียนพาราเกมส์ ครั้งที่ 13 ระหว่าง 20-26 ม.ค. 69
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 16 พ.ค. 66 ได้รับทราบจังหวัดเจ้าภาพสําหรับการจัดการแข่งขันกีฬาซีเกมส์ ครั้งที่33 และกีฬาอาเซียนพาราเกมส์ ครั้งที่ 13 พ.ศ. 2568 (ค.ศ.2025) ตามที่กระทรวงการท่องเที่ยวและกีฬาเสนอ
สําหรับการเป็นเจ้าภาพจัดการแข่งขันกีฬาทั้ง 2 รายการนี้ เป็นไปตามมติ ครม. เมื่อวันที่ 27 ก.ย. 65 ที่ได้เห็นชอบรับการเป็นเจ้าภาพของประเทศไทย ซึ่งภายหลังได้รับการอนุมัติจาก ครม. แล้ว กระทรวงการท่องเที่ยวฯ โดยคณะอนุกรรมการเพื่อพิจารณาจังหวัดเจ้าภาพการจัดการแข่งขันกีฬาซีเกมส์ ครั้งที่ 33 และกีฬาอาเซียนพาราเกมส์ ครั้งที่13 ได้ดําเนินการคัดเลือกจังหวัดเจ้าภาพตามขั้นตอน และได้สรุปผลการคัดเลือก เสนอให้ที่ประชุมคณะกรรมการการกีฬาแห่งประเทศไทยเห็นชอบ ก่อนเสนอให้ ครม.รับทราบในครั้งนี้ ได้แก่ ให้ กรุงเทพมหานคร ชลบุรี และสงขลา เป็นเจ้าภาพหลักในการจัดการแข่งขันซีเกมส์ ครั้งที่ 33 ระหว่างวันที่ 9-20 ธ.ค. 68 และนครราชสีมา เป็นเจ้าภาพจัดการแข่งขันอาเซียนพาราเกมส์ ครั้งที่ 13 ระหว่างวันที่ 20-26 ม.ค. 69
น.ส.ไตรศุลี กล่าวว่า คณะอนุกรรมการพิจารณาจังหวัดเจ้าภาพฯ ได้มีหนังสือเชิญทุกจังหวัดทั่วประเทศเสนอตัวเป็นเจ้าภาพ และเปิดรับสมัครระหว่างวันที่ 11-28 ต.ค. 65 โดยมีจังหวัดที่สนใจเสนอตัวทั้งแบบจังหวัดเดียว และแบบกลุ่มจังหวัด รวม 14 จังหวัด ประกอบด้วย 1)เสนอตัวแบบจังหวัดเดียว ได้แก่ เชียงใหม่ นครราชสีมา และกาญจนบุรี 2)เสนอตัวแบบจังหวัดเดียว (จัดบางชนิดกีฬาตามความพร้อมของจังหวัด) ได้แก่ กรุงเทพมหานคร ชลบุรี และสงขลา 3)เสนอตัวแบบกลุ่มจังหวัด (จัดบางชนิดกีฬาตามความพร้อมของจังหวัด) ได้แก่ กลุ่มจังหวัดอุบลราชธานี-อํานาจเจริญ-ศรีสะเกษและยโสธร, กลุ่มจังหวัด ตรัง-กระบี่-ภูเก็ต และพังงา
ภายหลังจากให้จังหวัดที่เสนอตัวนําเสนอข้อมูลและความพร้อมด้านต่างๆ แล้ว คณะอนุกรรมการพิจารณาจังหวัดเจ้าภาพฯ ได้พิจารณาข้อมูลแต่ละจังหวัดภายใต้แนวคิดการส่งเสริมความร่วมมือระหว่างภาครัฐ ธุรกิจเอกชน และชุมชน มีความพร้อมในการบริหารจัดการ มีแผนพัฒนาพื้นที่ต่อเนื่อง เพิ่มขีดความสามารถในการรองรับการท่องเที่ยว โดยมีปัจจัยหลักอยู่ที่ สนามแข่งขันและฝึกซ้อม และปัจจัยสนับสนุน เช่น ที่พักและอาหาร สถานพยาบาล การคมนาคม ด้านการตลาดและสิทธิประโยชน์ ด้านบุคลากร อาสาสมัคร สาธารณูปโภค เทคโนโลยีสารสนเทศ งบประมาณ การมีส่วนร่วมของประชาชน เป็นต้น
รัฐบาลไทย-ข่าวทำเนียบรัฐบาล-ธ.ก.ส. จัด 1 พันล้านบาท หนุนสินเชื่อเพื่อรวบรวมข้าวโพดเลี้ยงสัตว์และสร้างมูลค่าเพิ่มเสริมแกร่งสถาบันเกษตรกร
วันอังคารที่ 16 พฤษภาคม 2566
16/05/2566
ธ.ก.ส. จัด 1 พันล้านบาท หนุนสินเชื่อเพื่อรวบรวมข้าวโพดเลี้ยงสัตว์และสร้างมูลค่าเพิ่มเสริมแกร่งสถาบันเกษตรกร
ธ.ก.ส. เติม 1,000 ล้านบาท จัดสินเชื่อเพื่อรวบรวมข้าวโพดเลี้ยงสัตว์และสร้างมูลค่าเพิ่มโดยสถาบันเกษตรกร ปี 2565/66 อัตราดอกเบี้ยร้อยละ 4 โดยรัฐบาลชดเชยดอกเบี้ยแทนสถาบันเกษตรกรร้อยละ 3 เพื่อใช้เป็นทุนหมุนเวียนให้กับสถาบันเกษตรกร
ธ.ก.ส. เติม 1,000 ล้านบาท จัดสินเชื่อเพื่อรวบรวมข้าวโพดเลี้ยงสัตว์และสร้างมูลค่าเพิ่มโดยสถาบันเกษตรกร ปี 2565/66 อัตราดอกเบี้ยร้อยละ 4 โดยรัฐบาลชดเชยดอกเบี้ยแทนสถาบันเกษตรกรร้อยละ 3 เพื่อใช้เป็นทุนหมุนเวียนให้กับสถาบันเกษตรกร ในการรับซื้อ รวบรวม แปรรูปผลผลิต เพื่อส่งจําหน่ายสู่ตลาด สร้างความเข้มแข็งให้องค์กรเกษตรกรและรักษาเสถียรภาพด้านราคา ขอรับสินเชื่อได้ตั้งแต่วันนี้จนถึง 31 พ.ค. 66
นายฉัตรชัย ศิริไล ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามที่คณะรัฐมนตรีมีมติเห็นชอบให้ ธ.ก.ส. ดําเนินโครงการสินเชื่อเพื่อรวบรวมข้าวโพดเลี้ยงสัตว์และสร้างมูลค่าเพิ่มโดยสถาบันเกษตรกร ปี 2565/66 วงเงินรวม 1,000 ล้านบาท เพื่อให้สถาบันเกษตรกรมีเงินทุนหมุนเวียนในการรับซื้อ รวบรวมหรือแปรรูปข้าวโพดเลี้ยงสัตว์ จากเกษตรกรผู้ขึ้นทะเบียนเกษตรกรผู้ปลูกข้าวโพดเลี้ยงสัตว์ ปีการผลิต 2565/66 กับกรมส่งเสริมการเกษตร ซึ่งจะช่วยดูดซับปริมาณผลผลิตข้าวโพดเลี้ยงสัตว์ในช่วงที่ผลผลิตออกมาจํานวนมาก และราคาตกต่ํา อันเป็นการสนับสนุนให้องค์กรเกษตรกรได้ทําหน้าที่ เป็นกลไกในการสร้างเสถียรภาพด้านราคา และเพิ่มอํานาจต่อรองทางการตลาด รวมถึงเพิ่มทางเลือกในการจําหน่ายผลผลิตและช่วยสร้างรายได้ให้กับเกษตรกรรายย่อยอีกด้วย
สําหรับคุณสมบัติผู้เข้าร่วมโครงการ ต้องเป็นสหกรณ์การเกษตร กลุ่มเกษตรกร และวิสาหกิจชุมชน ที่ประกอบธุรกิจเกี่ยวกับข้าวโพดเลี้ยงสัตว์ ทั้งการรับซื้อ รวบรวม แปรรูป หรือใช้เป็นวัตถุดิบในการผลิตอาหารสัตว์ วงเงินแบ่งตามประเภทลูกค้า ได้แก่ 1) สหกรณ์การเกษตร วงเงินไม่เกิน 300 ล้านบาท 2) กลุ่มเกษตรกร วงเงินไม่เกิน 20 ล้านบาท และ 3) วิสาหกิจชุมชน วงเงินไม่เกิน 5 ล้านบาท คิดอัตราดอกเบี้ยร้อยละ 4 ต่อปี โดยผู้กู้จ่ายดอกเบี้ยเพียงร้อยละ 1 และรัฐบาลชดเชยดอกเบี้ยแทนร้อยละ 3 ต่อปี ไม่เกิน 12 เดือน กําหนดชําระคืนภายใน 12 เดือน และชําระเสร็จสิ้นภายใน 31 พ.ค. 2567 ทั้งนี้ สําหรับผู้ที่สนใจเข้าร่วมโครงการฯ สามารถติดต่อได้ที่ ธ.ก.ส. ทุกสาขาทั่วประเทศ หรือสอบถามข้อมูลเพิ่มเติมได้ที่ Call Center 02 555 0555 ได้ตั้งแต่บัดนี้จนถึงวันที่ 31 พฤษภาคม 2566
รัฐบาลไทย-ข่าวทำเนียบรัฐบาล-อัปเกรด ลิ้นจี่ GI “นครพนม1” สู่มาตรฐาน GAP สร้างมูลค่า 13.5 ล้านบาท
วันอังคารที่ 16 พฤษภาคม 2566
อัปเกรด ลิ้นจี่ GI “นครพนม1” สู่มาตรฐาน GAP สร้างมูลค่า 13.5 ล้านบาท
.....
กรมวิชาการเกษตร กระทรวงเกษตรและสหกรณ์ ศึกษาวิจัยเพื่อพัฒนาการผลิต ลิ้นจี่ พันธุ์นครพนม1 (นพ.1) อย่างต่อเนื่อง โดยมีลักษณะเฉพาะคือ ขนาดผลใหญ่ รสชาติหวานอมเปรี้ยว ไม่มีรสฝาด เนื้อหนา ปัจจุบันมีการปลูกใน จ.นครพนม กว่า 2,969 ไร่ ผลผลิตรวม 1,500 ตัน/ปี แบ่งมาตรฐานคุณภาพออกเป็น 3 ชั้น คือ
.
- ชั้นพิเศษ AA สีผิวผลแดงสม่ําเสมอ ไม่มีสีเขียวปน จํานวนผลน้อยกว่า 35 ผลต่อกิโลกรัม ขนาดเส้นผ่านศูนย์กลางผลไม่น้อยกว่า 38 มิลลิเมตร
.
- ชั้นหนึ่ง A ตําหนิผิวโดยรวมต่อผลมีพื้นที่ไม่เกิน 0.25 ตร.ซม. สีผิวผลแดงสม่ําเสมอ ไม่มีสีเขียวปน จํานวนผล 35 – 40 ผลต่อกิโลกรัม ขนาดเส้นผ่านศูนย์กลางผลไม่น้อยกว่า 30 มิลลิเมตร
.
- ชั้นสอง B ตําหนิผิวโดยรวมต่อผลมีพื้นที่ไม่เกิน 0.5 ตร.ซม. สีผิวผลแดงสม่ําเสมอ ไม่มีสีเขียวปน จํานวนผล 35 – 40 ผลต่อกิโลกรัม ขนาดเส้นผ่านศูนย์กลางผลไม่น้อยกว่า 30 มิลลิเมตร
.
มีแหล่งผลิตได้รับการรับรองมาตรฐานสินค้าเกษตรปลอดภัย (GAP) ปี 2565 จํานวน 69 แปลง 125 ไร่ ปริมาณผลผลิต 169 ตัน มูลค่าผลผลิตประมาณ 13.5 ล้านบาท มีการร่วมกลุ่มเป็นเกษตรแปลงใหญ่ ได้เป็นสินค้า GI ตัวแรกของ จ.นครพนม มีการพัฒนาโมเดลนครพนม 1 ไร 3 แสนบาท ทําสวนลิ้นจี่แบบผสมผสานควบคู่กับการปลูกพืช และการเลี้ยงผึ้งเสริมรายได้ สร้างรายได้ประมาณ 30,000 บาท/ไร่/ปี
.
อ่านเพิ่มเติม คลิก >>https://www.thaigov.go.th/news/contents/details/68174
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ จัดประชุมหารือกำหนดแนวทางการส่งเสริมการปลูกต้นพลังงานในพื้นที่นาดอน
วันอังคารที่ 16 พฤษภาคม 2566
กระทรวงเกษตรและสหกรณ์ จัดประชุมหารือกําหนดแนวทางการส่งเสริมการปลูกต้นพลังงานในพื้นที่นาดอน
ประชุมหารือกําหนดแนวทางการส่งเสริมการปลูกต้นพลังงานในพื้นที่นาดอน
เมื่อวันที่ 15 พฤษภาคม 2566 นายเศรษฐเกียรติ กระจ่างวงษ์รองปลัดกระทรวงเกษตรและสหกรณ์ เป็นประธานการประชุมหารือกําหนดแนวทางการส่งเสริมการปลูกต้นพลังงานในพื้นที่นาดอน โดยมีผู้แทนจากกรมพัฒนาที่ดิน กรมส่งเสริมการเกษตร สํานักงานปฏิรูปที่ดินเพื่อเกษตรกรรม สํานักงานปลัดกระทรวงเกษตรและสหกรณ์ และสํานักงานเลขานุการคณะกรรมการส่งเสริมและพัฒนาระบบเกษตรพันธสัญญา เข้าร่วม ณ ห้องประชุม 134 ชั้น 3 กระทรวงเกษตรและสหกรณ์ โดยที่ประชุมได้รับทราบและมีมติเห็นชอบในเรื่องต่าง ๆ ดังนี้
1. รับทราบความคืบหน้าของการจัดทําแนวทางการสร้างความมั่นคงอย่างยั่งยืนให้แก่เกษตรกรด้วยการผลิตไฟฟ้า และพลังงานความร้อนจากพืชพลังงาน ซึ่งผลที่คาดว่าจะได้รับ ได้แก่ เกษตรกรที่เข้าร่วมโครงการสามารถเพิ่มรายได้มากขึ้น เกิดการใช้พลังงานทดแทนที่เป็นมิตรต่อสิ่งแวดล้อมในการผลิตไฟฟ้า เกิดธุรกิจต่อเนื่องของเกษตรกรในชุมชน และภาครัฐสามารถลดค่าใช้จ่ายในการแก้ไขปัญหาในพื้นที่ไม่เหมาะสม ด้วยการสนับสนุนให้เกษตรกรปลูกพืชพลังงานสําหรับผลิตเป็นไฟฟ้า
2. รับทราบข้อมูล และความเป็นไปได้ในการปลูกต้นยูคาลิปตัส โดยปัจจุบันมีพื้นที่ปลูกยูคาลิปตัสทั้งประเทศ 2.69 ล้านไร่ พบมากที่สุดในภาคตะวันออกเฉียงเหนือ รองลงมา ได้แก่ ภาคตะวันออก ตะวันตก เหนือ และภาคกลาง ตามลําดับ
3. รับทราบแนวทางการทําสัญญาซื้อขายผลผลิตล่วงหน้าระหว่างฝ่ายเกษตรกร หรือเจ้าของฟาร์มกับคู่สัญญา ซึ่งสํานักงานเลขานุการคณะกรรมการส่งเสริมและพัฒนาระบบเกษตรพันธสัญญา ต้องการข้อมูลการดูแลรักษาต้นยูคาลิปตัสตามหลักวิชาการ เพื่อใช้ร่างสัญญาที่เป็นธรรมแก่เกษตรกร ทั้งนี้ ในปัจจุบันมีบริษัท ดับเบิ้ลเอ 1991 จํากัด (มหาชน) ให้ความสนใจรับซื้อผลผลิตจากไม้ยูคาลิปตัสในการผลิตไฟฟ้าชีวมวล และบริษัทบิ๊กซี ให้ความสนใจรับซื้อผลผลิตในการผลิตกระดาษชําระ
และ 4. ประชุมมีมติเห็นชอบข้อมูลการสํารวจพื้นที่ความต้องการส่งเสริมการปลูกต้นพลังงานในพื้นที่ S3/N และพื้นที่อื่น ๆ และให้กรมพัฒนาที่ดิน กรมส่งเสริมการเกษตร และสํานักงานปฏิรูปที่ดินเพื่อเกษตรกรรม ดําเนินการสํารวจความต้องการเพาะปลูกของเกษตรในพื้นที่ และส่งให้ฝ่ายเลขานุการฯ ดําเนินการรวบรวมต่อไป
รัฐบาลไทย-ข่าวทำเนียบรัฐบาล-Govt to give away condoms for universal healthcare card (gold card) holders
วันอังคารที่ 16 พฤษภาคม 2566
16/05/2566
Govt to give away condoms for universal healthcare card (gold card) holders
Govt to give away condoms for universal healthcare card (gold card) holders
May 16, 2023, Deputy Government Spokesperson Ratchada Thanadirek disclosed about the Government’s concern on public healthcare, especially sexual health, i.e., sexually transmitted infections and unwanted pregnancy. Free distribution of condoms is a privilege under the National Health Security System, or the 30-Baht health scheme, to prevent unwanted pregnancy and transmission of sexual diseases among people in the reproductive ages. Ten condoms/week (not exceeding 52 weeks/person/year) will be offered to universal healthcare card (gold card) holders. National Health Security Office is also considering the same privilege for those under the social security system and government official welfare system.
According to the Deputy Government Spokesperson, vending machines for distribution of free condoms will initially be installed at: 1) Bali Hai Pier in Pattaya, Chonburi; 2) Pattaya City Hospital, Chonburi; 3) Thammasat University, Tha Phachan Campus, Bangkok; 4) Tonsak Market, Nonthaburi; 5) Suk Anan Park Shopping Mall, Saraburi; 6) Faculty of Pharmacy, Rangsit University; and 7) Central Festival Shopping Mall, Pattaya.
รัฐบาลไทย-ข่าวทำเนียบรัฐบาล-กรมเจ้าท่า ลงพื้นที่ตรวจตราความพร้อมท่าเรือในแม่น้ำเจ้าพระยา รับเปิดเทอมวันแรก
วันจันทร์ที่ 15 พฤษภาคม 2566
กรมเจ้าท่า ลงพื้นที่ตรวจตราความพร้อมท่าเรือในแม่น้ําเจ้าพระยา รับเปิดเทอมวันแรก
...
วันที่ 15 พฤษภาคม 2565 นายกริชเพขร ชัยช่วย รักษาราชการแทนอธิบดีกรมเจ้าท่า พร้อมด้วยหัวหน้ากลุ่มตรวจการเดินเรือ ลงพื้นที่ตรวจตราความพร้อมในช่วงเปิดภาคเรียนวันแรก โดยตรวจสอบความปลอดภัยในเส้นทางเรือด่วนเจ้าพระยา และท่าเรือโดยสารสาธารณะ เน้นย้ําให้เจ้าหน้าที่ประจําท่าเทียบเรือ ควบคุมดูแลการจราจรทางน้ํารับการเดินทางของนักเรียน นักศึกษา ผู้ปกครอง ที่เดินทางทางน้ําให้เกิดความสะดวก และความปลอดภัย อย่างเคร่งครัด
กรมเจ้าท่า กระทรวงคมนาคม หน่วยงานที่กํากับดูแลด้านความปลอดภัยในการเดินทางทางน้ํา คาดว่าจะมีนักเรียน นักศึกษา ผู้ปกครองและบุคลากรทางการศึกษา ใช้บริการการเดินทางทางน้ําเป็นจํานวนมากในช่วงเปิดภาคเรียน กลุ่มตรวจการเดินเรือ สํานักความปลอดภัยและสิ่งแวดล้อมทางน้ํา ในฐานะหน่วยงานส่วนกลางทําหน้าที่ควบคุมและดูแลความปลอดภัยทางน้ําในช่วงเปิดภาคเรียนที่ 1/2566 ได้มีการออกประกาศ ที่ 127/2566 เรื่อง มาตรการเพื่อความปลอดภัยในวันเปิดภาคการศึกษา ประจําปี 2566 ในการจัดระเบียบการจราจรทางน้ํา เพื่ออํานวยความสะดวกและสร้างความปลอดภัยแก่นักเรียน นักศึกษา ผู้ปกครองและประชาชนที่เดินทางสัญจรทางน้ํา เน้นย้ําเจ้าของเรือ ผู้ควบคุมเรือตรวจสอบสภาพความพร้อมของเรือที่ให้บริการทุกครั้ง พร้อมกันนี้ได้ออกคําสั่งที่ 408/2566 เรื่อง ให้เข้มงวดกวดขันในการปฏิบัติให้เป็นไปตามมาตรการเพื่อความปลอดภัย โดยกลุ่มตรวจการเดินเรือจะดําเนินการจัดเจ้าหน้าที่ออกตรวจตราความพร้อมตามท่าเทียบเรือต่างๆ ขอความร่วมมือผู้ให้บริการเรือ เพิ่มเที่ยวเรือโดยสารเพื่อรองรับการเดินทางทางน้ําที่อาจมีผู้ใช้บริการเพิ่มมากขึ้น และหากประชาชนท่านใดพบเห็นเหตุการณ์ความไม่ปลอดภัยทางน้ํา โทรสายด่วนกรมเจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-​Those unable to cast votes urged to notify authority of reason why to avoid political rights restriction
วันอังคารที่ 16 พฤษภาคม 2566
16/05/2566
​Those unable to cast votes urged to notify authority of reason why to avoid political rights restriction
​Those unable to cast votes urged to notify authority of reason why to avoid political rights restriction
May 15, 2023, Deputy Government Spokesperson Traisuree Taisaranakul disclosed that Office of the Election Commission (EC) has warned voters who were unable to cast ballots on May 14, 2023 to notify concerned authority of their reason within 7 days after the election date (May 15-21) in order to avoid suspension of certain rights.
Notification can be made by filling out a form or sending a letter, specifying their name, ID no., and address (as appeared in the house registration) via registered mail (or personally handing it) to district/local authority. They may also clarify the reason via an application “Smart Vote” or the website: www.bora.dopa.go.th/all-election.
The Deputy Government Spokesperson added that failure to inform polling authority of the reason why they were unable to cast vote, although not considering illegal, would rid them of their rights to: 1) file a petition against election of an MP; 2) register as MP, local councilor, local administrator or senator candidate; 3) register as candidate for village/subdistrict head; 4) hold position as government official and parliamentary official; and 5) hold position as deputy local administrator, secretary to local administrator, assistant secretary to local administrator, chief advisor to local administrator, advisor to local administrator, or member of local administrative advisory board.
Suspension of the above rights will take effect for 2 years after the election date. However, if a failure to vote without informing of the reason is repeated during the suspension period, the 2-year rights restriction will start all over again from the latest election date.
รัฐบาลไทย-ข่าวทำเนียบรัฐบาล-กรมเจ้าท่า ตรวจท่าเรือในแม่น้ำเจ้าพระยา เตรียมความพร้อมรับเปิดภาคเรียนวันแรก
วันอังคารที่ 16 พฤษภาคม 2566
กรมเจ้าท่า ตรวจท่าเรือในแม่น้ําเจ้าพระยา เตรียมความพร้อมรับเปิดภาคเรียนวันแรก
...
กรมเจ้าท่าตรวจท่าเรือในแม่น้ําเจ้าพระยา เตรียมความพร้อมรับเปิดภาคเรียนวันแรก
นายกริชเพชร ชัยช่วย ผู้ตรวจราชการกระทรวงคมนาคม รักษาราชการแทนอธิบดีกรมเจ้าท่า พร้อมด้วยหัวหน้ากลุ่มตรวจการเดินเรือ กรมเจ้าท่า (จท.) ลงพื้นที่ท่าเรือในแม่น้ําเจ้าพระยาและเส้นทางเรือด่วนเจ้าพระยา เพื่อตรวจความพร้อมและความปลอดภัยรองรับการเปิดภาคเรียน พร้อมทั้งเน้นย้ําให้เจ้าหน้าที่ประจําท่าเทียบเรือควบคุมและดูแลการเดินทางทางน้ําของนักเรียน นักศึกษา และผู้ปกครองให้ได้รับความสะดวก ปลอดภัย เมื่อวันที่ 15 พฤษภาคม 2566
กลุ่มตรวจการเดินเรือ สํานักความปลอดภัยและสิ่งแวดล้อมทางน้ํา จท. ในฐานะหน่วยงานกลางที่ทําหน้าที่ควบคุมและดูแลความปลอดภัยทางน้ํา ได้ออกประกาศที่ 127/2566 เรื่อง มาตรการเพื่อความปลอดภัยในวันเปิดภาคการศึกษา ประจําปี 2566 ในการจัดระเบียบการจราจรทางน้ํา เพื่ออํานวยความสะดวกและความปลอดภัยให้กับนักเรียน นักศึกษา ผู้ปกครอง และประชาชนที่เดินทางทางน้ํา โดยเน้นย้ําให้เจ้าของเรือ ผู้ควบคุมเรือตรวจสอบสภาพความพร้อมของเรือที่ให้บริการทุกครั้ง และออกคําสั่งที่ 408/2566 เรื่อง ให้เข้มงวดกวดขันในการปฏิบัติให้เป็นไปตามมาตรการเพื่อความปลอดภัย โดยกลุ่มตรวจการเดินเรือได้จัดเจ้าหน้าที่ออกตรวจความพร้อมบริเวณท่าเทียบเรือต่าง ๆ และขอความร่วมมือผู้ให้บริการเรือเพิ่มเที่ยวเรือโดยสาร เพื่อรองรับการเดินทางทางน้ําที่อาจมีผู้ใช้บริการเพิ่มมากขึ้น
ทั้งนี้ หากพบเห็นเหตุการณ์ความไม่ปลอดภัยทางน้ําหรือต้องการความช่วยเหลือ สามารถแจ้งได้ที่ สายด่วนกรมเจ้าท่า โทร.1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-GDP ไทยไตรมาสแรก ปี 66 โต 2.7% จากปัจจัยหลักท่องเที่ยวฟื้นตัว ช่วยหนุนภาคการบริการ
วันอังคารที่ 16 พฤษภาคม 2566
GDP ไทยไตรมาสแรก ปี 66 โต 2.7% จากปัจจัยหลักท่องเที่ยวฟื้นตัว ช่วยหนุนภาคการบริการ
.....
สํานักงานสภาพัฒนาการเศรษฐกิจและสังคมแห่งชาติ (สศช.) รายงานตัวเลขผลิตภัณฑ์มวลรวมในประเทศ หรือ จีดีพี (GDP) เศรษฐกิจไตรมาสที่ 1 /66 ขยายตัว 2.7% ปรับตัวดีขึ้นจากไตรมาสก่อนหน้าที่ขยายตัว 1.4%
.
โดยมีปัจจัยสําคัญมาจากการขยายตัวของภาคบริการ โดยเฉพาะในสาขาที่เกี่ยวเนื่องกับการท่องเที่ยว รวมทั้งการผลิตในภาคเกษตร ขณะที่การอุปโภคบริโภคขั้นสุดท้ายของเอกชน และรายรับจากบริการต่างประเทศยังคงขยายตัวต่อเนี่อง .
สําหรับแนวโน้มเศรษฐกิจไทยในปี 66 คาดว่าจะขยายตัวในช่วง 2.7 - 3.7% โดยมีปัจจัยจากการฟื้นตัวของภาคการท่องเที่ยว การขยายตัวอย่างต่อเนื่องของการอุปโภคบริโภคภายในประเทศ และการขยายตัวของการลงทุนทั้งภาคเอกชนและภาครัฐ
.
และมูลค่าการส่งออกสินค้าในรูปดอลลาร์สหรัฐอเมริกา ลดลง 1.6% อัตราเงินเฟ้อทั่วไปเฉลี่ยอยู่ในช่วง 2.5 - 3.5% และดุลบัญชีเดินสะพัดเกินดุล 1.4% ของ GDP
.
อ่านรายงานเศรษฐกิจฉบับเต็ม คลิก :www.nesdc.go.th/main.php?filename=QGDP_report
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รมว.แรงงาน ส่งอธิบดีบุปผา ลงพื้นที่อุตรดิตถ์ ให้กำลังใจผู้จบโซล่าเซลล์ ลดค่าใช้จ่ายภาคครัวเรือน
วันอังคารที่ 16 พฤษภาคม 2566
รมว.แรงงาน ส่งอธิบดีบุปผา ลงพื้นที่อุตรดิตถ์ ให้กําลังใจผู้จบโซล่าเซลล์ ลดค่าใช้จ่ายภาคครัวเรือน
กระทรวงแรงงานโดยกรมพัฒนาฝีมือแรงงาน เทรนทักษะให้ผู้มีสิทิ์สวัสดิการแห่งรัฐจังหวัดอุตรดิตถ์ พร้อมมอบเครื่องมือทํากินต่อยอดประกอบอาชีพการใช้พลังงานทดแทน ลดรายจ่าย เพิ่มรายได้ดูแลตนเองและครอบครัวอย่างยั่งยืน
รัฐบาลไทย-ข่าวทำเนียบรัฐบาล-  โฆษกรัฐบาลเผยนายกฯ ส่งเสริมความร่วมมือ สกสว. กับ World Bank ถ่ายทอดความรู้ แลกเปลี่ยนแนวคิด ผลักดันการพัฒนานวัตกรรม เสริมสร้างศักยภาพของภาคเอกชนไทย
วันอาทิตย์ที่ 28 พฤษภาคม 2566
28/05/2566
โฆษกรัฐบาลเผยนายกฯ ส่งเสริมความร่วมมือ สกสว. กับ World Bank ถ่ายทอดความรู้ แลกเปลี่ยนแนวคิด ผลักดันการพัฒนานวัตกรรม เสริมสร้างศักยภาพของภาคเอกชนไทย
โฆษกรัฐบาลเผยนายกฯ ส่งเสริมความร่วมมือ สกสว. กับ World Bank ถ่ายทอดความรู้ แลกเปลี่ยนแนวคิด ผลักดันการพัฒนานวัตกรรม เสริมสร้างศักยภาพของภาคเอกชนไทย
วันนี้ 28 พ.ค. 2566นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า สํานักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.) ร่วมมือกับธนาคารโลก (World Bank) จัดทํารายงาน Policy Effectiveness Review (PER) เกี่ยวกับนโยบายการพัฒนานวัตกรรม ผ่านการลงทุนในด้านวิทยาศาสตร์ เทคโนโลยี และนวัตกรรมของภาคเอกชน โดยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สนับสนุนความร่วมมือระหว่าง สกสว. กับธนาคารโลก ซึ่งเป็นไปตามการให้ความสําคัญ และแนวนโยบายของรัฐบาล เชื่อมั่นว่า รายงานฉบับนี้จะมีส่วนสําคัญในการพัฒนานวัตกรรมไทยก้าวสู่การพัฒนาอย่างยั่งยืน
โฆษกประจําสํานักนายกรัฐมนตรีกล่าวเพิ่มเติมว่า สกสว. ร่วมทํางานกับธนาคารโลกแบบเป็นหุ้นส่วน โดยจะมีการถ่ายทอดความรู้และแลกเปลี่ยนแนวคิดในการดําเนินโครงการทบทวนนโยบายประสิทธิผล (PER) ของนโยบายนวัตกรรมของประเทศไทย ซึ่งจะนําไปสู่การเสริมสร้างมาตรการด้านวิทยาศาสตร์ เทคโนโลยี และนวัตกรรมของไทย ได้อย่างเหมาะสม ช่วยผลักดันศักยภาพของภาคเอกชนไทย ซึ่งเป็นภาคส่วนสําคัญในการเพิ่มขีดความสามารถในการแข่งขันของเศรษฐกิจ เพื่อประเมินนโยบายปัจจุบันให้ความสอดคล้อง สามารถรับมือกับความท้าทายและความจําเป็นของประเทศไทยในการพัฒนาอย่างมั่นคง และยั่งยืน
“รัฐบาลให้ความสําคัญกับการพัฒนานวัตกรรมในการขับเคลื่อนการฟื้นฟูด้านเศรษฐกิจอย่างยั่งยืนของประเทศไทยมาโดยตลอด ซึ่งเชื่อว่าการดําเนินความร่วมมือกับธนาคารโลกนี้จะช่วยให้เกิดมุมมองที่เป็นประโยชน์ต่อการพัฒนาของไทย เกิดการแลกเปลี่ยนเรียนรู้แนวคิดระหว่างกัน นําไปสู่การเสริมสร้างศักยภาพของภาคเอกชนไทย รวมทั้งผลักดันให้เกิดพัฒนาด้านนวัตกรรมของไทย ยกระดับเท่าทันกับประเทศผู้นําด้านนวัตกรรมในระดับโลก” นายอนุชาฯ กล่าว
รัฐบาลไทย-ข่าวทำเนียบรัฐบาล-“รัฐบาลดิจิทัล” หนุนทุกหน่วยงานเพิ่มความสะดวกคนไทยด้วยระบบอิเล็กทรอนิกส์ เปิดบริการล่าสุดจาก สปส.
วันอาทิตย์ที่ 28 พฤษภาคม 2566
28/05/2566
“รัฐบาลดิจิทัล” หนุนทุกหน่วยงานเพิ่มความสะดวกคนไทยด้วยระบบอิเล็กทรอนิกส์ เปิดบริการล่าสุดจาก สปส.
“รัฐบาลดิจิทัล” หนุนทุกหน่วยงานเพิ่มความสะดวกคนไทยด้วยระบบอิเล็กทรอนิกส์ เปิดบริการล่าสุดจาก สปส. ให้ผู้ประสงค์สมัครเป็นผู้ประกันตนมาตรา 39 ดําเนินการผ่านระบบ e-Self Service ได้ รู้ผลใน 2-4 วัน ส่งเงินสมทบได้ทันทีผ่านหลายช่องทางให้เลือก
วันนี้ 28 พ.ค. 2566น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่รัฐบาลได้ขับเคลื่อนนโยบายรัฐบาลดิจิทัล เป้าหมายเพื่อสนับสนุนให้หน่วยงานต่างๆ นําระบบอิเล็กทรอกนิกส์เข้ามาเป็นช่องทางให้บริการ เพิ่มความสะดวก ลดภาระแก่ประชาชน รัฐบาลโดยหน่วยงานที่เกี่ยวข้องได้ให้ความสําคัญติดตามความก้าวหน้าแต่ละแผนงานอย่างจริงจัง ทําให้ขณะนี้หน่วยงานต่างๆ มีบริการผ่านระบบอิเล็กทรอนิกส์เป็นไปตามแผนและตามที่กฎหมายกําหนด
เช่นกรณีของสํานักงานประกันสังคม(สปส.) เป็นหนึ่งหน่วยงานที่มีการปรับปรุงช่องทางที่ให้บริการแก่ประชาชนอย่างต่อเนื่อง ล่าสุด สปส. ได้พัฒนาระบบอิเล็กทรอนิกส์ เพื่อเป็นช่องการสมัครและขึ้นทะเบียนสําหรับผู้ประกันตนมาตรา39 ให้ผู้สมัครดําเนินการได้เองผ่านช่องทางออนไลน์ หรือ e-Self Service จากเดิมที่ผู้ต้องการขึ้นทะเบียนจะต้องเดินทางไปดําเนินการกับเจ้าหน้าที่ ณ สํานักงานประกันสังคมพื้นที่ต่างๆ
น.ส.ไตรศุลี กล่าวว่า สําหรับผู้ที่จะสมัครและขึ้นทะเบียนเป็นผู้ประกันตนมาตรา 39 ต้องเคยเป็นผู้ประกันตนมาตรา 33 ส่งเงินสมทบมาแล้วไม่น้อยกว่า12 เดือน และออกจากงานประจํามาไม่เกิน 6 เดือน โดยเมื่อสมัครแล้วจะยังคงสิทธิต่างๆ ของผู้ประกันตนต่อไป อาทิ สิทธิได้รับการรักษาเมื่อเจ็บป่วยหรือประสบอุบัติเหตุ สิทธิคลอดบุตร สิทธิทันตกรรม สิทธิกรณีเสียชีวิต บําเหน็จชราภาพ เป็นต้น
สําหรับขั้นตอนดําเนินการนั้น ให้ผู้ต้องการขึ้นทะเบียนเข้าไปที่เว็บไซต์ www.sso.go.th แล้วสมัครใช้งานระบบสมาชิกผู้ประกันตนเพื่อรับ Username และ Password สําหรับ Login เข้าระบบ จากนั้นเลือกที่หัวข้อ “สมัครมาตรา 39” เพื่อเข้าสู่หน้าจอระบบสมัคร ขั้นตอนที่เหลือก็เพียงกรอกข้อมูลตามขั้นตอนแล้วยืนยันการสมัคร โดยสํานักงานประกันสังคมจะแจ้งผลภายใน 2-4 วัน โดยสามารถตรวจสอบผลผ่านช่องทางเดียวกับตอนสมัครแต่เลือกที่หัวข้อ “สถานะผู้ประกันตน”
น.ส.ไตรศุลี กล่าวว่า ภายหลังได้รับอนุมัติแล้ว ผู้ประกันตนมาตรา39 สามารถส่งเงินสมทบงวดแรกได้ทันที ผ่านหลายช่องทางตามความสะดวก ได้แก่ ที่สํานักงานประกันสังคมใกล้บ้าน, ชําระด้วยเงินสดผ่านเคาน์เตอร์ธนาคารกรุงศรีอยุธยา กรุงไทย เคาน์เตอร์ไปรษณีย์ทุกสาขา, เคาน์เตอร์เซอร์วิส, เคาน์เตอร์โลตัส, เคาน์เตอร์ CenPay Powered By บุญเติม, เคาน์เตอร์ Boonterm Bill Payment หรือหักจากบัญชีเงินฝากออมทรัพย์ ของธนาคาร 7 แห่ง ได้แก่ กรุงศรีอยุธยา กรุงเทพ กรุงไทย ไทยพาณิชย์ ทหารไทยธนชาต กสิกรไทย และ ออมสิน
ทั้งนี้ ผู้สนใจสามารถสืบค้นข้อมูลเพิ่มเติมที่เว็บไซต์ www.sso.go.th หรือสอบถามที่สายด่วน 1506 ให้บริการทุกวันตลอด 24 ชั่วโมง
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ส่งเสริมการสร้างความเชื่อมั่น และภาพลักษณ์ด้านความปลอดภัยด้านในเรื่องการท่องเที่ยว ยินดีนักท่องเที่ยวจีนมาไทยฟื้นตัวต่อเนื่อง
วันอาทิตย์ที่ 28 พฤษภาคม 2566
28/05/2566
​โฆษกรัฐบาลเผย นายกฯ ส่งเสริมการสร้างความเชื่อมั่น และภาพลักษณ์ด้านความปลอดภัยด้านในเรื่องการท่องเที่ยว ยินดีนักท่องเที่ยวจีนมาไทยฟื้นตัวต่อเนื่อง
​โฆษกรัฐบาลเผย นายกฯ ส่งเสริมการสร้างความเชื่อมั่น และภาพลักษณ์ด้านความปลอดภัยด้านในเรื่องการท่องเที่ยว ยินดีนักท่องเที่ยวจีนมาไทยฟื้นตัวต่อเนื่อง จํานวนเที่ยวบินเพิ่มขึ้น 98% เที่ยวไทยแล้วกว่า 1 ล้านคน
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานสถานการณ์การท่องเที่ยวไทยของนักท่องเที่ยวต่างชาติ ยินดียอดนักท่องเที่ยวต่างชาติเติบโตอย่างต่อเนื่อง โดยเฉพาะนักท่องเที่ยวจีน ซึ่งเดินทางมาท่องเที่ยวยังประเทศไทยมากถึง 1,003,893 คน (1 มกราคม – 18 พฤษภาคม 2566) และมียอดเที่ยวบินเพิ่มขึ้นถึงร้อยละ 98 สะท้อนความเชื่อมั่นของนักท่องเที่ยวชาวจีนที่มีต่อประเทศไทย ทั้งนี้ นายกรัฐมนตรีกําชับหน่วยงานที่เกี่ยวข้องดูแลอํานวยความสะดวกด้านความปลอดภัย พร้อมส่งเสริมภาพลักษณ์ที่ดีของประเทศ เพื่อสร้างความเชื่อมั่นและดึงดูดนักท่องเที่ยว
โฆษกประจําสํานักนายกรัฐมนตรี กล่าวว่า ล่าสุด การท่องเที่ยวแห่งประเทศไทย (ททท.) ร่วมกับ สํานักงานตํารวจแห่งชาติ (สตช.) เดินหน้าจัดกิจกรรม Trusted Thailand, You Taiguo Yue Wan Yue Kaixin หรือ เที่ยวเมืองไทยยิ่งไปยิ่งสนุก โดยเชิญชาวจีนผู้ที่มีอิทธิพลทางความคิด (Key Opinion Leaders: KOLs) จํานวน 60 คน สื่อมวลชน สายการบิน และพันธมิตร เข้าร่วม เพื่อนําเสนอข้อมูลการบริการ การอํานวยความสะดวก ตลอดจนมาตรการในการดูแลรักษาความปลอดภัยของนักท่องเที่ยว โดยนําเทคโนโลยีเข้ามาอํานวยความสะดวกในการสื่อสารกับนักท่องเที่ยวผ่านรูปแบบรถโมบายล์ ศูนย์รับแจ้งเหตุฉุกเฉิน 1155 และแอปพลิเคชัน Police I lert u ซึ่งรองรับหลายภาษา เพื่อให้นักท่องเที่ยวสามารถขอความช่วยเหลือจากตํารวจได้ ทั้งนี้ ททท. คาดการณ์ว่า นักท่องเที่ยวจีนเที่ยวไทยปี 2566 จะเป็นไปตามเป้าหมายที่ 5 ล้านคน และสร้างรายได้ 446,000 ล้านบาท
โฆษกประจําสํานักนายกรัฐมนตรี กล่าวเพิ่มเติมว่า จากรายงานของบริษัท วิทยุการบินแห่งประเทศไทย จํากัด (บวท.) ระบุว่า ตั้งแต่เดือนตุลาคม 2565 - เมษายน 2566 มีเที่ยวบินระหว่างไทย - จีน รวมทั้งหมด 12,805 เที่ยวบิน เพิ่มขึ้นจากช่วงเวลาเดียวกันของปี 2565 ร้อยละ 98 ซึ่งจากการที่ทางการจีนมีนโยบายเปิดประเทศตั้งแต่ช่วงต้นปี 2566 ทําให้สายการบินจากจีนต้องการเปิดทําการบินและเพิ่มความถี่ในการบินมากขึ้น โดย บวท. คาดการณ์ว่า ในปีงบประมาณ 2566 (ตั้งแต่เดือนตุลาคม 2565 - กันยายน 2566) จะมีเที่ยวบินจากจีนรวมกว่า 46,175 เที่ยวบิน ซึ่งจะมีส่วนสําคัญในการกระตุ้นการฟื้นตัวของภาคอุตสาหกรรมการบิน และส่งเสริมเศรษฐกิจของประเทศ
“นายกรัฐมนตรีชื่นชมความสําเร็จจากการร่วมมือกันทุกภาคส่วนที่ทําให้ ไทยคงได้รับความเชื่อมั่นและเป็นจุดหมายปลายทางยอดนิยมของนักท่องเที่ยวต่างชาติ พร้อมทั้งขอบคุณหน่วยงานที่เกี่ยวข้องที่บูรณาการการทํางานร่วมกันตามแนวนโยบายของรัฐบาล สนับสนุนการฟื้นตัวอย่างสมดุลของภาคการท่องเที่ยว และภาคส่วนที่เกี่ยวเนื่อง ซึ่งจะช่วยสร้างความเชื่อมั่นและความประทับใจให้แก่นักท่องเที่ยวชาวต่างชาติ ทําให้อยากกลับมาท่องเที่ยวยังประเทศไทยอีก ในครั้งต่อไป” นายอนุชาฯ กล่าว
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เข้าร่วมงานเทศกาลดนตรีในสวน "สรรค์สร้างอรรถศิลป์สู่ศิลปินดนตรีในสวน"
วันอาทิตย์ที่ 28 พฤษภาคม 2566
28/05/2566
ปลัดกระทรวงยุติธรรม เข้าร่วมงานเทศกาลดนตรีในสวน "สรรค์สร้างอรรถศิลป์สู่ศิลปินดนตรีในสวน"
ปลัดกระทรวงยุติธรรม เข้าร่วมงานเทศกาลดนตรีในสวน "สรรค์สร้างอรรถศิลป์สู่ศิลปินดนตรีในสวน"
ในวันศุกร์ที่ ๒๖ พฤษภาคม ๒๕๖๖ เวลา ๑๗.๐๐ น. ณ ลานริมบึง สวนเบญจกิติ กรุงเทพมหานคร นางพงษ์สวาท กายอรุณสุทธิ์ ปลัดกระทรวงยุติธรรม พร้อมด้วย นายชัชชาติ สิทธิพันธุ์ ผู้ว่าราชการกรุงเทพมหานคร Mr. Julien Garsany รองผู้แทนระดับภูมิภาค UNODC ROSEAP Mr. OBA Yuichi รองหัวหน้าคณะผู้แทน และรัฐมนตรีผู้แทนถาวรของ UN ESCAP สถานเอกอัครราชทูตญี่ปุ่นประจําประเทศไทย นายสหการณ์ เพ็ชรนรินทร์  รองปลัดกระทรวงยุติธรรม นายณรงค์ จุ้ยเส่ย รองอธิบดีกรมราชทัณฑ์ เข้าร่วมงานเทศกาลดนตรีในสวน "สรรค์สร้างอรรถศิลป์สู่ศิลปินดนตรีในสวน" ซึ่งจัดขึ้นโดยกรมราชทัณฑ์  ร่วมกับ กรุงเทพมหานคร และสํานักงานว่าด้วยยาเสพติดและอาชญากรรมแห่งสหประชาชาติ (UNODC)
ปลัดกระทรวงยุติธรรม กล่าวว่า กิจกรรมในวันนี้ถือเป็นโอกาสดีที่กระทรวงยุติธรรมจะได้แสดงผลงานที่สะท้อนถึงความมุ่งมั่นและผลสําเร็จของการพัฒนาพฤตินิสัย อีกทั้งยังเป็นการแสดงให้เห็นว่าบุคคลกลุ่มนี้มีความมุ่งมั่นที่จะปรับปรุงตัวเองเพื่อกลับมาเป็นคนดีต่อสังคมได้ ด้วยการใช้เวลาว่างในเรือนจํา นําศักยภาพออกมาใช้ให้เกิดประโยชน์ พัฒนาตนเองจนค้นพบทักษะฝีมือในงานบริการด้านต่างๆ โดยเฉพาะอย่างยิ่งทักษะด้านดนตรี รวมทั้งงานศิลป์ในมิติต่าง ๆ ที่ได้นํามาร่วมแสดงในครั้งนี้
ทั้งนี้ ภายในงานมีการแสดงวงดนตรี​การแสดงศิลปวัฒนธรรม​ กิจกรรมสอนวาดภาพ และการออกร้านแสดงสินค้าฝีมือผู้ต้องขัง​ ที่กรมราชทัณฑ์ได้คัดเลือกตามหลักเกณฑ์จ่ายออกทํางานนอกเรือนจําประเภทความสามารถหรือทักษะพิเศษจากเรือนจําและทัณฑสถานในเขตพื้นที่กรุงเทพมหานครและพื้นที่ใกล้เคียงได้ออกมาแสดงศักยภาพเพื่อมอบรอยยิ้มและความสุขให้คนในสังคม
รัฐบาลไทย-ข่าวทำเนียบรัฐบาล-กระทรวงยุติธรรมเข้าร่วมการประชุมคณะกรรมาธิการว่าด้วยการป้องกันอาชญากรรมและความยุติธรรมทางอาญา สมัยที่ ๓๒
วันอาทิตย์ที่ 28 พฤษภาคม 2566
28/05/2566
กระทรวงยุติธรรมเข้าร่วมการประชุมคณะกรรมาธิการว่าด้วยการป้องกันอาชญากรรมและความยุติธรรมทางอาญา สมัยที่ ๓๒
กระทรวงยุติธรรมเข้าร่วมการประชุมคณะกรรมาธิการว่าด้วยการป้องกันอาชญากรรมและความยุติธรรมทางอาญา สมัยที่ ๓๒
กระทรวงยุติธรรมเข้าร่วมการประชุมคณะกรรมาธิการว่าด้วยการป้องกันอาชญากรรมและความยุติธรรมทางอาญา สมัยที่ ๓๒ (The 32nd Commission on Crime Prevention and Criminal Justice (CCPCJ) จัดขึ้นระหว่างวันที่ ๒๒-๒๖ พฤษภาคม ๒๕๖๖ ณ กรุงเวียนนา สาธารณรัฐออสเตรีย ทั้งนี้ สํานักงานปลัดกระทรวงยุติธรรม โดยมี นางพงษ์สวาท กายอรุณสุทธิ์ ปลัดกระทรวงยุติธรรม ในฐานะหัวหน้าคณะผู้แทนไทย เป็นหน่วยงานประสานงานหลักในกรอบการประชุม CCPCJ สมัยที่ ๓๒ ได้เข้าร่วม ณ ศูนย์ประชุมแห่งสหประชาชาติ สาธารณรัฐออสเตรีย
ในการประชุมดังกล่าว คณะผู้แทนไทยจากหน่วยงานในกระบวนการยุติธรรมได้ร่วมกล่าวถ้อยแถลงในการการประชุมหลัก (Plenary) ในวาระต่าง ๆ รวมทั้งได้ส่งผู้แทนไทยในฐานะผู้แทนภูมิภาคเอเชียและแปซิฟิก เข้าร่วมการอภิปรายหลัก หัวข้อ Thematic discussion on “Strengthening the use of digital evidence in criminal justice and countering cybercrime, including the abuse and exploitation of minors in illegal activities with the use of the Internet” ในการนี้ ประเทศไทยได้ร่วมอุปถัมภ์ร่างข้อมติ (Draft Resolution) จํานวน ๓ ฉบับ ได้แก่ (๑) ร่างข้อมติเรื่อง Follow-up to the Fourteenth United Nations Congress on Crime Prevention and Criminal Justice and Preparations for the Fifteenth United Nations Congress on Crime Prevention and Criminal Justice (๒) ร่างข้อมติเรื่อง Reducing reoffending through rehabilitation and reintegration ซึ่งเป็นสองร่างข้อมติที่เสนอโดยประเทศญี่ปุ่น และ (๓) ร่างข้อมติเรื่อง Enhancing the contributions of the Commission on Crime Prevention and Criminal Justice to the accelerated implementation of the ๒๐๓๐ Agenda for Sustainable Development ที่เสนอโดยประเทศกาน่า
นอกจากนี้ สํานักงานอัยการสูงสุดในนามรัฐบาลไทย ได้จัดกิจกรรมคู่ขนาน ในหัวข้อ “Protecting Children from Crime and Violence: The UN Model Strategies and Practical Measures on the Elimination of Violence against Children in the Field of Crime Prevention and Criminal Justice” และนิทรรศการ หัวข้อ “Thailand's Efforts to Implement the UN Model Strategies and Practical Measures on the Elimination of Violence against Children in the Field of Crime Prevention and Criminal Justice” ด้วย
รัฐบาลไทย-ข่าวทำเนียบรัฐบาล-  รัฐบาลส่งเสริมการตั้งครรภ์เมื่อพร้อม ประชาชนใช้สิทธิ  “บัตรทอง” รับยาคุมกำเนิดไม่เกิน 3 แผงต่อครั้ง และคนละไม่เกิน 13 แผงต่อปี
วันอาทิตย์ที่ 28 พฤษภาคม 2566
28/05/2566
รัฐบาลส่งเสริมการตั้งครรภ์เมื่อพร้อม ประชาชนใช้สิทธิ  “บัตรทอง” รับยาคุมกําเนิดไม่เกิน 3 แผงต่อครั้ง และคนละไม่เกิน 13 แผงต่อปี
รัฐบาลส่งเสริมการตั้งครรภ์เมื่อพร้อม ประชาชนใช้สิทธิ  “บัตรทอง” รับยาคุมกําเนิดไม่เกิน 3 แผงต่อครั้ง และคนละไม่เกิน 13 แผงต่อปี
วันนี้ 28 พ.ค. 2566นางสาวรัชดา ธนาดิเรก รองโฆษกประจําสํานักนายกรัฐมนตรื เชิญชวนประชาชนโดยเฉพาะกลุ่มวัยเจริญพันธ์ใช้สิทธิประโยชน์ในระบบหลักประกันสุขภาพแห่งชาติ หรือ “บัตรทอง 30 บาท” ภายใต้บริการสร้างเสริมสุขภาพและป้องกันโรค รับบริการคุมกําเนิดครอบคลุม ทั้งบริการใส่ห่วงอนามัย ยาฝังคุมกําเนิด ฉีดยาคุมกําเนิด และยาเม็ดคุมกําเนิดฉุกเฉิน เพื่อป้องกันปัญหาการตั้งครรภ์ไม่พึงประสงค์ในกลุ่มวัยเจริญพันธ์ และป้องกันโรคติดต่อทางเพศสัมพันธ์
โดยผู้รับบริการจะได้รับยาเม็ดคุมกําเนิดไม่เกิน 3 แผงต่อครั้ง และคนละไม่เกิน 13 แผงต่อปี ภายใต้โครงการ “เลิฟปัง รักปลอดภัย แก้ปัญหาท้องไม่พร้อม” แจกยาคุมกําเนิด-ถุงยางอนามัย โดยขั้นตอนรับบริการยาเม็ดคุมกําเนิด ผู้ใช้สิทธิบัตรทองดําเนินการได้ 2 วิธี ดังนี้
1.รับบริการผ่านสมาร์ทโฟน
- เข้าแอปฯ เป๋าตัง ไปที่เมนูกระเป๋าสุขภาพ เลือก “สิทธิสุขภาพดีป้องกันโรค”
- ผู้หญิง 15-59 ปี จะแสดงสิทธิ “ยาเม็ดคุมกําเนิด”
- ค้นหาหน่วยบริการ และทําการจองสิทธิ
- เดินทางไปรับยาคุมกําเนิดภายในวันที่จองสิทธิ ตามเวลาทําการของหน่วยบริการ
- หน่วยบริการตรวจสอบสิทธิ และบันทึกการรับบริการ
2.ผู้ที่ไม่มีสมาร์ทโฟน
- เข้ารับบริการได้ที่หน่วยบริการที่เข้าร่วม เช่น ร้านยา คลินิกเวชกรรม คลินิกการพยาบาลฯ รพ.สต. รพ.ชุมชน ศูนย์บริการสาธารณสุข คลินิกชุมชนอบอุ่น เป็นต้น หรือที่สถานพยาบาลประจําตัวของท่าน
- แสดงบัตรประชาชน ยืนยันตัวตนเพื่อรับบริการ
- หน่วยบริการตรวจสอบสิทธิ และบันทึกการรับบริการ
“ประชาชนไทยที่มีสิทธิหลักประกันสุขภาพแห่งชาติ (สิทธิบัตรทอง หรือบัตร 30 บาท) ที่ต้องการรับบริการวางแผนครอบครัวและการคุมกําเนิด สามารถติดต่อเข้ารับบริการได้โดยไม่เสียค่าใช้จ่ายที่สถานพยาบาลประจําที่ลงทะเบียนเลือกไว้ หรือหน่วยบริการ (สถานพยาบาล) ของรัฐและเอกชนใกล้บ้านที่เข้าร่วมในระบบ สปสช. ดูรายชื่อหน่วยบริการได้ที่แอปพลิเคชัน สปสช. เลือกเมนู ข้อมูลหน่วยบริการ ในส่วนของพื้นที่กรุงเทพมหานคร ผู้ใช้สิทธิบัตรทองสามารถดูรายการบริการได้ที่แอปพลิเคชันเป๋าตัง เลือกกระเป๋าสุขภาพ และเข้าไปจองสิทธิเพื่อรับบริการที่หน่วยบริการได้ที่เมนูสิทธิสุขภาพดีป้องกันโรค เมื่อทําการจองนัดหมายแล้วก็ไปใช้บริการตามวันและเวลาได้” นางสาวรัชดา กล่าว
รัฐบาลไทย-ข่าวทำเนียบรัฐบาล-“ทิพานัน” ชูผลงาน “พล.อ.ประยุทธ์”อุ้มเอสเอ็มอีเครื่องจักรสำคัญบูมเศรษฐกิจไทย ต่ออายุโครงการค้ำประกันสินเชื่อ Portfolio Guarantee Scheme (PGS)
วันอาทิตย์ที่ 28 พฤษภาคม 2566
28/05/2566
“ทิพานัน” ชูผลงาน “พล.อ.ประยุทธ์”อุ้มเอสเอ็มอีเครื่องจักรสําคัญบูมเศรษฐกิจไทย ต่ออายุโครงการค้ําประกันสินเชื่อ Portfolio Guarantee Scheme (PGS)
“ทิพานัน” ชูผลงาน “พล.อ.ประยุทธ์”อุ้มเอสเอ็มอีเครื่องจักรสําคัญบูมเศรษฐกิจไทย ต่ออายุโครงการค้ําประกันสินเชื่อ Portfolio Guarantee Scheme (PGS) ระยะที่ 10 เป็นระยะเวลา 2 ปี สร้างมูลค่าเศรษฐกิจ 2แสนล้าน รักษาการจ้างงาน 7 แสนราย
วันนี้ 28 พ.ค. 2566น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามที่พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะประธานคณะกรรมการส่งเสริมวิสาหกิจขนาดกลางและขนาดย่อม (บอร์ดส่งเสริม SME)ให้ความสําคัญกับธุรกิจขนาดกลางขนาดย่อมให้เติบโต เพื่อเพิ่มรายได้ของประเทศ และเพิ่มรายได้ให้กับประชาชนในทุกกลุ่มกิจกรรมจนมีความก้าวหน้ามาอย่างต่อเนื่อง
ทั้งนี้ได้เร่งแก้ไขปัญหาและอุปสรรคผลักดันมาตรการช่วยเหลือผู้ประกอบการ SMEs เพื่อเตรียมการฟื้นธุรกิจ โดยเฉพาะภาคการท่องเที่ยวที่กําลังฟื้นตัว โดยคณะรัฐมนตรี เมื่อวันที่ 28 กุมภาพันธ์ 2566 ได้มีมติอนุมัติโครงการค้ําประกันสินเชื่อ Portfolio Guarantee Scheme (PGS) ระยะที่ 10 เป็นระยะเวลา 2 ปี ถึงวันที่ 27 กุมภาพันธ์ 2568 วงเงิน 50,000 ล้านบาท เพื่อช่วยให้ผู้ประกอบการ SMEs ที่มีศักยภาพที่ต้องการสินเชื่อ แต่หลักประกันไม่เพียงพอหรือมีปัญหาด้านสภาพคล่อง ให้มีโอกาสเข้าถึงสินเชื่อจากสถาบันการเงินและสามารถประกอบธุรกิจต่อไปได้ ผ่านกลไกการค้ําประกันสินเชื่อของบรรษัทประกันสินเชื่ออุตสาหกรรมขนาดย่อม (บสย.)กว่า 100,000 ราย คาดว่าจะสร้างมูลค่าทางเศรษฐกิจมากกว่า 200,000 ล้านบาท และรักษาการจ้างงานกว่า 700,000 อัตรา
น.ส.ทิพานัน กล่าวว่า โครงการนี้ค้ําประกันสินเชื่อตอบโจทย์ SMEs 6 กล่มได้แก่ 1.สตาร์ต อัพไม่เกิน 100,000 บาท/ราย 2.สมอลล์ บิซ เงินทุนหมุนเวียนเพื่อรายย่อยไม่เกิน 200,000 บาท/ราย 3.สมาร์ท วัน เสริมสภาพคล่องไม่เกิน 40 ล้านบาท/ราย 4.สมาร์ท บิซ เพื่อเอสเอ็มอีขนาดกลางและเล็ก ไม่เกิน 40 ล้านบาท/ราย 5.สมาร์ท กรีน เสริมธุรกิจเป็นมิตรต่อสิ่งแวดล้อมไม่เกิน 40 ล้านบาท/ราย และ 6.สมาร์ท พลัสไม่เกิน 10 ล้านบาท/ราย
“พล.อ.ประยุทธ์ได้ผลักดันให้ทุกหน่วยงานบูรณาการความร่วมมือภาครัฐและเอกชน เพื่อให้ SMEsเข้าถึงการดูแลของภาครัฐและการส่งเสริมจากภาคเอกชน SMEsจะเป็นเครื่องจักรสําคัญด้านเศรษฐกิจที่กําลังฟื้นตัวอย่างต่อเนื่อง โดยเฉพาะในภาคท่องเที่ยวและสอดรับกับBCGโมเดล ที่ยกระดับเศรษฐกิจไทยให้อย่างยั่งยืน”น.ส.ทิพานัน กล่าว